Nüüd aga töö ilus  osa. Teadlased kasutasid osavalt ära teada-tuntud tõsiasja, et esimene keskus suuraju koores, mis töötleb visuaalset informatsiooni, on retinotoopne - ajukoores kõrvutiolevad neuronid kodeerivad kõrvutiasetsevaid visuaalse välja osasid. Niisiis on tegu omamoodi kaardiga, mis vastab visuaalsele väljale. Põnev on see, et me saame seda kaarti tõepoolest moodsate ajuuurimistehnoloogiatega ka kuvada. Huvitav küsimus seekord oligi, kas see kaart esmases visuaalses korteksis vastab pigem teadvustatud visuaalsele väljale või sisendinfona võrkkestale langevale kujutisele. Seega - kas kaart esmases visuaalses korteksis on mõjutatud teadvuses domineeriva suurusillusiooni poolt või ei?